Document ID: 32004R1902

32004R1902
L 328/73
SLUŽBENI LIST EUROPSKE UNIJE
29.10.2004.
UREDBA KOMISIJE (EZ) br. 1902/2004
od 29. listopada 2004.
o izmjeni specifikacije imena koje se pojavljuje u Prilogu Uredbi (EZ) br. 1107/96 o registraciji oznaka zemljopisnog podrijetla i oznaka izvornosti (Les Garrigues)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (1), a posebno njezin članak 9.,
budući da:
(1)
U članku 9. Uredbe (EEZ) br. 2081/92 španjolska nadležna tijela tražila su izmjene za zemljopisno područje „Les Garrigues”, koje je Uredbom Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (2) registrirano kao zaštićena oznaka izvornosti (ZOI).
(2)
Nakon razmatranja ovog zahtjeva za izmjenom odlučeno je da te izmjene nisu manje.
(3)
U skladu s postupkom utvrđenim u članku 9. Uredbe (EEZ) br. 2081/92 i s obzirom na to da ove izmjene koje nisu manje, postupak prema članku 6. primjenjuje se mutatis mutandis.
(4)
Odlučeno je da izmjene u ovom slučaju udovoljavaju odredbama Uredbe (EEZ) br. 2081/92. Nikakav prigovor u smislu članka 7. Uredbe nije poslan Komisiji nakon objavljivanja u Službenom listu Europske unije (3) gore navedenih izmjena.
(5)
Dakle, ove izmjene moraju se registrirati i objaviti u Službenom listu Europske unije,
DONIJELA JE OVU UREDBU:
Članak 1.
Izmjene navedene u Prilogu I. ovoj Uredbi registriraju se i objavljuju u skladu s člankom 6. stavkom 4. Uredbe (EEZ) br. 2081/92.
Sažetak glavnih točaka specifikacije dan je u Prilogu II. ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 29. listopada 2004.

Labels: 3
17
18